Diari Oficial de la Generalitat Valenciana


Sumari del DOGV 8313, del 08-06-2018 (2018/5267)

RESOLUCIÓ de 28 de maig de 2018, del president de l'Agència Valenciana del Turisme, d'admissió de sol·licituds d'ajudes destinades a les empreses, associacions, federacions i fundacions per a l'any 2018.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8313

Data del DOGV
:   08-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5267


Data del document
:   28-05-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 28 de maig de 2018, del president de l'Agència Valenciana del Turisme, d'admissió de sol·licituds d'ajudes destinades a les empreses, associacions, federacions i fundacions per a l'any 2018. [2018/5267]  
Antecedents de fet  
Primer. Per Resolució de 20 de desembre de 2017, del president de l'Agència Valenciana del Turisme, publicada en el Diari Oficial de la Generalitat Valenciana número 8199, del dia 27 de desembre de 2017, es convoquen les ajudes a empreses, associacions, federacions i fundacions per a l'any 2018 de l'Agència Valenciana del Turisme, destinades a la millora de la competitivitat dels serveis i productes turístics de la Comunitat Valenciana, emmarcades en els programes que s'assenyalen a continuació:  
- Programa 1: Foment de la competitivitat empresarial.  
- Programa 2: Suport a activitats esportives i culturals d'impacte turístic internacional.  
- Programa 3: Impuls al màrqueting de producte turístic de la Comunitat Valenciana.  
Segon. Amb data 14 de febrer de 2018 van tenir entrada en l'Agència Valenciana del Turisme per via no telemàtica diverses sol·licituds d'ajuda que han donat lloc als expedients relacionats en el document annexe, adjunt a la present proposta de resolució.  
Tercer. D'acord amb el que estableix l'article 9.5 de la referida resolució de convocatòria, en sessió de data 23 d'abril de 2018 es va reunir la Comissió d'Avaluació d'Ajudes, que va adoptar, entre uns altres, el següent acord:  
«- Considerar, de conformitat amb l'òrgan instructor, que és procedent admetre les huit sol·licituds que apareixen assenyades en l'apartat b de l'annex, en haver-se aportat evidència documental de l'intent de presentació per via telemàtica i la dificultat tècnica haguda per a practicar el registre per tal via (dificultat no imputable als sol·licitants); considerant per açò que hauria de prendre's com a data de presentació, a l'efecte del respectiu expedient, el dia en què consta acreditat l'intent de presentació per via telemàtica, segons es detalla en la següent taula:  
  
  
Expedient Data entrada registro Expedient Data entrada registro  
CEV-949-18 14.02.2018 MkV-968-18 14.02.2018  
DCA-972-18 14.02.4681 QDJ-174-19 42.02.2018  
MkV-962-18 14.02.6423 SCH-026-25 58.02.2018  
MKC-950-18 14.02.2018   
MkV-967-18 14.02.2018   
  
  
- Traslladar aquest acord a la directora de l'Agència Valenciana del Turisme, en compliment del que estableix l'article 9.5 de l'esmentada convocatòria, a l'efecte de la proposta d'admissió i posterior resolució notificada a l'entitat interessada amb audiència a aquesta.»   
  
  
Quart. Amb data 21 de maig de 2018, la directora de l'Agència Valenciana del Turisme ha emés la corresponent proposta d'admissió.  
  
  
Fonaments de dret  
Primer. La Resolució de 20 de desembre de 2017, del president de l'Agència Valenciana del Turisme, per la qual es convoquen les ajudes a empreses, associacions, federacions i fundacions per a l'any 2018 de l'Agència Valenciana del Turisme, destinades a la millora de la competitivitat dels serveis i productes turístics de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
Segon. La competència per a dictar la present resolució l'ostenta el president de l'Agència Valenciana del Turisme d'acord amb les competències assignades per l'article 5 del Decret 209/2004, de 8 d'octubre del Consell de la Generalitat, pel qual s'aprova el Reglament de l- Agència Valenciana del Turisme.  
Tercer. L'article 36.3 de la Llei 39/2015, d'1 d'octubre, de Procediment Administratiu Comú, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
  
Primer  
Admetre les sol·licituds de subvenció que es detallen en el document annex de la present resolució, amb indicació d'expedient, sol·licitant, NIF i data de presentació de la sol·licitud.  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà de la notificació de la resolució, tot açò de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de maig de 2018.- El president de l'Agència Valenciana del Turisme: Francesc Colomer Sánchez.